Ta' kull sena, 700 000 persuna minn madwar id-dinja jmutu minħabba r-reżistenza għall-antimikribiċi. L-Unjoni Ewropea qed twieġeb għal din il-problema dejjem tikber billi tnaqqas l-użu tal-antibijotiċi. "Il-Kunsill tal-Unjoni Ewropea 1. IFAKKAR fir-Rakkomandazzjoni tal-Kunsill tal-15 ta' Novembru 2001 dwar l-użu prudenti tal-aġenti antimikrobiċi fil-mediċina tal-bniedem u r-rapporti ta' Diċembru 2005, April 2010 mill-Kummissjoni lill-Kunsill dwar l-implimentazzjoni tagħha u r-Rakkomandazzjoni tal-Kunsill tad-9 ta' Ġunju 2009 dwar is-sikurezza tal-pazjent, inkluż il-prevenzjoni minn u l-kontroll ta' infezzjonijiet assoċjati mal-kura tas-saħħa u r-rapporti ta' Novembru 2012 u Ġunju 2014 mill-Kummissjoni lill-Kunsill dwar l-implimentazzjoni tagħha fil-konklużjonijiet tal-Kunsill tal-10 ta' Ġunju 2008 dwar ir-reżistenza għall-antimikrobiċi (RAM) , il-konklużjonijiet tal-Kunsill tal-1 ta' Diċembru 2009 dwar inċentivi innovattivi għal antibijotiċi effettivi , il-konklużjonijiet tal-Kunsill tat-22 ta' Ġunju 2012 dwar l-impatt tar-reżistenza antimikrobika fis-settur tas-saħħa tal-bniedem u fis-settur veterinarju – perspettiva ta' "Saħħa Waħda" u l-konklużjonijiet tal-Kunsill tal-1 ta' Diċembru 2014 dwar is-sikurezza tal-pazjenti u l-kwalità tal-kura, inklużi l-prevenzjoni u l-kontroll ta' infezzjonijiet assoċjati mal-kura tas-saħħa u r-reżistenza antimikrobika 3. IFAKKAR fir-Riżoluzzjoni tal-Parlament Ewropew tat-12 ta' Mejju 2011 dwar ir-reżistenza għall-antibijotiċi , ir-Riżoluzzjoni tal-Parlament Ewropew tas-27 ta' Ottubru 2011 dwar it-theddida għas-saħħa pubblika tar-reżistenza antimikrobika, ir-Riżoluzzjoni tal-Parlament Ewropew tal-11 ta' Diċembru 2012 dwar l-Isfidi Mikrobiċi – Theddid li qed jiżdied mir-Reżistenza Antimikrobika u r-Riżoluzzjoni tal-Parlament Ewropew tad-19 ta' Mejju 2015 dwar kura tas-saħħa aktar sikura fl-Ewropa: it-titjib tas-sikurezza tal-pazjent u l-ġlieda kontra r-reżistenza għall-antimikrobiċi 4. IFAKKAR l-Istrateġija Komunitarja tal-2001 kontra r-RAM u l-Komunikazzjoni tal-Kummissjoni Ewropea tal-15 ta' Novembru 2011 dwar pjan ta' azzjoni kontra t-theddid li qed jiżdied ta' Reżistenza Antimikrobika u l-eżitu tal-valutazzjoni tal-Pjan ta' Azzjoni ta' ħames snin tal-Kummissjoni Ewropea. 5. JILQA' l-Pjan ta' Azzjoni Globali (PAG) dwar ir-Reżistenza għall-Antimikrobiċi żviluppat mill-Organizzazzjoni Dinjija tas-Saħħa (WHO) bil-kontribut tal-Organizzazzjoni tal-Ikel u l-Agrikoltura (FAO) u l-Organizzazzjoni Dinjija għas-Saħħa tal-Annimali (OIE) u adottat unanimament f'Mejju 2015 mit-68 Assemblea Dinjija tas-Saħħa, li jitlob lill-Istati Membri kollha tal-Organizzazzjoni Dinjija tas-Saħħa sabiex jistabbilixxu pjanijiet ta' azzjoni nazzjonali kontra r-RAM sa nofs l-2017. 6. JILQA' r-Riżoluzzjoni dwar ir-Reżistenza għall-Antimikrobiċi adottata f'Ġunju 2015 mid-39 Konferenza tal-FAO u r-Riżoluzzjoni għall-ġlieda kontra r-Reżistenza għall-Antimikrobiċi u l-promozzjoni tal-użu prudenti ta' aġenti antimikrobiċi fl-annimali f'Mejju 2015 fl-Assemblea Dinjija tad-Delegati tal-OIE. 7. JILQA' l-inizjattiva tal-Kummissjoni Codex Alimentarius fir-rigward tal-ħtieġa li jiġu riveduti u aġġornati standards, kodiċijiet u linji gwida relatati mar-RAM. 8. JILQA' inizjattivi internazzjonali u reġjonali oħra, bħad-dikjarazzjoni tal-G7 dwar ir-Reżistenza għall-Antimikrobiċi u d-deċiżjoni biex ir-reżistenza għall-antimikrobiċi tiġi inkluża fl-aġenda tal-G20. 9. IFAKKAR li fir-rigward tas-saħħa tal-bniedem, l-azzjoni tal-Unjoni hija definita mill-Artikolu 168 tat-Trattat dwar il-Funzjonament tal-Unjoni Ewropea. 10. IFAKKAR li r-reżistenza għall-antimikrobiċi hija theddida għas-saħħa transkonfinali li ma tistax tiġi indirizzati b'mod suffiċjenti minn Stat Membru wieħed biss u ma tistax tiġi limitata għal xi reġjun ġeografiku jew Stat Membru u għalhekk jeħtieġ kooperazzjoni u koordinazzjoni intensivi bejn l-Istati Membri, kif iddikjarat fid-Deċiżjoni Nru 1082/2013/UE tal-Parlament Ewropew u tal-Kunsill tat-22 ta' Ottubru 2013 dwar theddid transkonfinali serju għas-saħħa 11. IFAKKAR li fis-settur veterinarju diġà ttieħdu u qegħdin jittieħdu għadd ta' miżuri leġislattivi u mhux leġislattivi fil-livell tal-UE biex jiġi kkoordinat u żgurat approċċ komuni tal-UE li jnaqqas ir-riskju tar-RAM. Dawn il-miżuri jinkludu speċjalment dawk stabbiliti fir-Regolament (KE) Nru 1831/2003 tal-Parlament Ewropew u l-Kunsill tat-22 ta' Settembru 2003 fuq l-addittivi għall-użu fl-għalf tal-annimali , li jipprojbixxu l-użu ta' antibijotiċi bħala promoturi tat-tkabbir, id-Deċiżjoni ta' Implimentazzjoni tal-Kummissjoni 2013/652/UE dwar il-monitoraġġ u r-rapportar ta' reżistenza antimikrobika f'batterji żoonotiċi u kommensali , id-Deċiżjonijiet tal-Kummissjoni b'segwitu għal proċeduri ta' referenza skont id-Direttiva 2001/82/KE, li rriżultaw f'modifiki ta' awtorizzazzjonijiet ta' kummerċjalizzazzjoni għal prodotti li fihom aġenti antimikrobiċi ta' importanza kritika sabiex jiġu riflessi miżuri speċifiċi kontra l-iżvilupp ta' RAM u fil-Linji Gwida għall-użu prudenti ta' antimikrobiċi fil-mediċina veterinarja (2015/C 299/04) 12. JILQA' l-ħidma li għaddejja tal-Organizzazzjoni għall-Kooperazzjoni u l-Iżvilupp Ekonomiċi (OECD) u tal-Bank Dinji fuq l-impatt ekonomiku tar-RAM. 13. JESPRIMI T-TĦASSIB TIEGĦU dwar id-data pprovduta mill-OECD, li skontha huwa stmat li madwar 700 000 imwiet jista' jkun li jiġu kkawżati globalment kull sena mir-RAM. Meta dan jiġi mqabbel ma' dinja mingħajr RAM, l-impatt ekonomiku assoċjat mar-rati attwali ta' RAM jista' jilħaq madwar 0.03% tal-PDG fl-2020 fil-pajjiżi tal-OECD, 0.07% fl-2030 u 0.16% fl-2050. Dan jirriżulta f'telf kumulattiv ta' madwar USD 2.9 triljun sal-2050 14. JIRRIKONOXXI l-Opinjonijiet Xjentifiċi u r-rapporti dwar ir-reżistenza għall-antimikrobiċi ppubblikati miċ-Ċentru Ewropew għall-Prevenzjoni u l-Kontroll tal-Mard (ECDC), l-Awtorità Ewropea dwar is-Sigurtà fl-Ikel (EFSA) u l-Aġenzija Ewropea għall-Mediċini (EMA). 15. JIRRIKONOXXI li minħabba l-kumplessità tal-problema, id-dimensjoni transkonfinali tagħha u l-piż ekonomiku għoli, l-impatt tar-reżistenza għall-antimikrobiċi jmur lil hinn mill-konsegwenzi gravi tagħha għas-saħħa tal-bniedem u tal-annimali u sar punt ta' tħassib tas-saħħa pubblika globali li taffettwa lis-soċjetà kollha u jeħtieġ azzjoni intersettorjali urġenti u kkoordinata, fejn meħtieġ abbażi tal-prinċipju ta' prekawzjoni 16. JISSOTTOLINJA li sabiex jiġi stimulat l-iżvilupp ta' antimikrobiċi ġodda, terapiji alternattivi u dijanjostika (rapida), huma meħtieġa l-koordinazzjoni u l-kooperazzjoni tal-UE u globali fuq programmi ta' riċerka u inċentivi u JIRRIKONOXXI l-ħidma mwettqa mill-proġett DRIVE-AB tal-Inizjattiva dwar Mediċini Innovattivi (IMI) (Inħeġġu l-investiment mill-ġdid fir-riċerka u l-iżvilupp u l-użu responsabbli tal-antibijotiċi), il-proposti tat-tim tal-Analiżi tar-Reżistenza għall-Antimikrobiċi u l-Inizjattiva għall-Ipprogrammar Konġunt dwar ir-Reżistenza għall-Antimikrobiċi fost oħrajn. 17. JISĦAQ li huwa kruċjali li jkun hemm aktar kooperazzjoni bejn l-Istati Membri u mal-Kummissjoni u l-industrija farmaċewtika fir-rigward tad-disponibbiltà mnaqqsa inkluż it-tneħħija possibbli ta' antimikrobiċi mis-suq li tista' twassal għal nuqqas f'antimikrobiċi u terapija ta' sostituzzjoni mhux adegwata. 18. JENFASIZZA li biex isir progress fil-ġlieda kontra r-RAM, il-Pjan ta' Azzjoni l-ġdid tal-UE għandu jkun fih għanijiet (kwantitattivi jew kwalitattivi li jkunu definiti b'mod ċar), punti ta' riferiment u miżuri effettivi biex jinkisbu dawn l-għanijiet. 19. JENFASIZZA li s-suċċess tal-ġlieda kontra r-reżistenza għall-antimikrobiċi jiddependi ħafna fuq l-impenn u r-rieda tal-gvernijiet li jieħdu azzjonijiet biex jiżguraw l-implimentazzjoni tal-inizjattivi taħt l-approċċ "Saħħa Waħda" filwaqt li jiġu involuti s-setturi rilevanti kollha u fuq ir-rieda tal-Istati Membri tal-UE li jikkooperaw fi ħdan l-UE u fil-livell internazzjonali. 20. JILQA' l-Konferenza Ministerjali "Saħħa Waħda" tal-UE dwar ir-RAM li saret f'Amsterdam fid-9 u l-10 ta' Frar 2016, li matulha ġiet espressa r-rieda politika li tiġi trattata l-problema tar-RAM permezz ta' approċċ "Saħħa Waħda", inkluż fost l-oħrajn kooperazzjoni msaħħa bejn l-Istati Membri permezz tan-Netwerk "Saħħa Waħda" tal-UE fuq ir-RAM. In-Netwerk "Saħħa Waħda" tal-UE mhux ser ikun struttura ta' governanza ġdida, iżda ser jaħdem permezz ta' laqgħat konġunti ta' gruppi jew korpi eżistenti fil-qasam tas-saħħa tal-bniedem, fil-qasam tal-ikel u fil-qasam veterinarju, bħall-grupp ta' ħidma RAM u l-Kumitat għas-Sigurtà tas-Saħħa. In-Netwerk "Saħħa Waħda" tal-UE ser jintuża fuq bażi regolari biex jiġu diskussi kwistjonijiet relatati mar-RAM minn perspettiva ta' saħħa waħda, fost oħrajn l-iskambju ta' informazzjoni bejn l-Istati Membri dwar il-progress li sar fl-implimentazzjoni tal-Pjanijiet ta' Azzjoni Nazzjonali kontra r-RAM u l-iżvilupp u l-implimentazzjoni tal-Pjan ta' Azzjoni tal-UE. 21. JAPPELLA LILL-ISTATI MEMBRI BIEX: 1. qabel nofs l-2017 ikollhom fis-seħħ pjan ta' azzjoni nazzjonali kontra r-Reżistenza għall-Antimikrobiċi abbażi tal-approċċ "Saħħa Waħda" u f'konformità mal-objettivi tal-Pjan ta' Azzjoni Globali tad-WHO. Il-pjan ta' azzjoni nazzjonali, adattat għaċ-ċirkostanzi nazzjonali, għandu: a) jiżgura li l-miżuri u l-azzjonijiet fl-oqsma differenti jieħdu kont tat-tħassib dwar is-saħħa pubblika marbut mar-RAM; b) jiġi żviluppat u implimentat f'kooperazzjoni bejn il-ministeri rilevanti kollha u l-partijiet ikkonċernati rilevanti fis-settur pubbliku u f'dak privat; c) jinkludi għanijiet li jistgħu jitkejlu biex jitnaqqsu l-infezzjonijiet fil-bnedmin u fl-annimali, l-użu ta' antimikrobiċi fis-settur relatat mal-bnedmin u f'dak veterinarju u r-reżistenza antimikrobika fl-oqsma kollha. Dawn l-għanijiet jistgħu jkunu kwalitattivi u/jew kwantitattivi u għandhom jiġu indirizzati permezz ta' miżuri effettivi adattati għas-sitwazzjonijiet nazzjonali tal-Istati Membri; jinkludi miżuri biex jitnaqqas ir-riskju tar-RAM u jissaħħaħ l-użu prudenti ta' antimikrobiċi fil-mediċina veterinarja skont linji gwida tal-UE u nazzjonali, inklużi azzjonijiet biex jiġi evitat l-użu preventiv ta' rutina ta' antimikrobiċi veterinarji u azzjonijiet biex jiġi ristrett l-użu fl-annimali ta' antimikrobiċi li huma ta' importanza kritika għas-saħħa tal-bniedem (pereżempju l-użu abbażi tal-ittestjar tas-suxxettibbiltà antimikrobika); e) jinkludi miżuri biex jitnaqqas ir-riskju tar-RAM u jissaħħaħ l-użu prudenti ta' antimikrobiċi fil-mediċina tal-bniedem, inkluż azzjonijiet biex jittejbu l-prattiċi ta' preskrizzjoni u l-użu prudenti ta' antimikrobiċi li huma ta' importanza kritika għas-saħħa tal-bniedem (pereżempju l-użu abbażi tal-ittestjar tas-suxxettibbiltà antimikrobika); f) jinkludi l-mekkaniżmu għall-implimentazzjoni ta' pjanijiet ta' azzjoni nazzjonali u l-monitoraġġ tal-progress tagħhom, inkluż il-mod kif tissaħħaħ aktar is-sorveljanza u kif tittejjeb il-kwalità u l-komparabilità tad-data rrappurtata lill-ECDC, EFSA u l-EMA dwar l-użu tal-antimikrobiċi u dwar ir-reżistenza fil-bnedmin, l-annimali, fil-katina alimentari u possibbilment fl-ambjent; g) jinkludi l-mod kif l-infurzar tal-leġislazzjoni rilevanti għar-RAM jiġi organizzat u żgurat fl-Istat Membru; h) jinkludi programmi edukattivi, fejn xieraq, u kampanji mmirati biex titqajjem kuxjenza fost il-konsumaturi, l-indokraturi tal-annimali u l-professjonisti rilevanti; 2. fi ħdan in-Netwerk "Saħħa Waħda" tal-UE, jippreżentaw il-pjanijiet ta' azzjoni nazzjonali tagħhom u jaqsmu l-aħjar prassi, jiddiskutu għażliet ta' politika, modi kif jiġu kkoordinati aħjar ir-risponsi u jżommu lil xulxin aġġornati dwar il-progress li jkun sar fl-implimentazzjoni tal-pjanijiet ta' azzjoni; 3. jappoġġaw djalogu mal-industrija farmaċewtika sabiex jinżammu fis-suq antimikrobiċi effettivi eżistenti li jintużaw fil-mediċina tal-bnedmin u fil-mediċina veterinarja, u jesploraw soluzzjonijiet alternattivi biex tiġi żgurata d-disponibbiltà ta' dawn l-antimikrobiċi fis-suq; 4. jingħaqdu mal-Inizjattiva għall-Ipprogrammar Konġunt eżistenti dwar ir-RAM, jew isaħħu l-impenn tagħhom għaliha 5. jippromwovu u jiffaċilitaw l-implimentazzjoni ta' miżuri biex jipprevjenu l-infezzjonijiet f'annimali bħall-użu ta' titqib u miżuri ta' bijosigurtà sabiex titnaqqas il-pressjoni tal-infezzjonijiet u għalhekk il-ħtieġa li jintużaw antibijotiċi; 6. jippromwovu l-użu ta' għodod dijanjostiċi, inklużi testijiet rapidi u l-adozzjoni tagħhom fis-settur tal-mediċina tal-bniedem u fis-settur veterinarju bħala mezz kif tittejjeb il-preskrizzjoni tal-antimikrobiċi. 22. JAPPELLA LILL-ISTATI MEMBRI U LILL-KUMMISSJONI BIEX: 1. filwaqt li jirrispettaw il-kompetenzi tal-Istati Membri, jiżviluppaw flimkien Pjan ta' Azzjoni tal-UE ġdid u komprensiv dwar ir-Reżistenza għall-Antimikrobiċi bbażat fuq l-approċċ "Saħħa Waħda", waqt li jieħdu kont tal-evalwazzjoni tal-Pjan ta' Azzjoni attwali, id-diskussjoni fil-Konferenza Ministerjali tal-UE "Saħħa Waħda" dwar ir-RAM tal-10 ta' Frar 2016 u l-Pjan ta' Azzjoni Globali tad-WHO. Il-pjan ta' Azzjoni l-ġdid tal-UE għandu jinkludi l-miżuri u l-għanijiet li jistgħu jitkejlu li ġejjin: a) miżuri għall-prevenzjoni tal-infezzjonijiet u biex jiżguraw l-użu prudenti tal-antimikrobiċi fil-mediċina tal-bniedem u dik veterinarja; b) miżuri biex jiġġieldu kontra l-prattiċi illegali relatati mal-kummerċ u mal-użu ta' antimikrobiċi fil-mediċina tal-bniedem u dik veterinarja; c) tiġi allinjata s-sorveljanza fuq ir-RAM fil-bnedmin, l-ikel, l-annimali u l-ambjent fil-livell tal-UE; d) matul il-perijodu tal-Pjan ta' Azzjoni l-ġdid tal-UE, titnaqqas ir-reżistenza għall-antimikrobiċi fil-bnedmin, fl-annimali u fl-ambjent fl-UE; e) matul il-perijodu tal-Pjan ta' Azzjoni l-ġdid tal-UE, jitnaqqsu d-differenzi bejn l-Istati Membri fl-użu tal-antimikrobiċi kemm fis-saħħa tal-bnedmin kif ukoll f'dik tal-annimali, filwaqt li l-Istati Membri b'użu relattivament baxx għandhom jippruvaw ukoll jinkoraġġixxu aktar l-użu prudenti tal-antimikrobiċi; f) matul il-perijodu tal-Pjan ta' Azzjoni l-ġdid tal-UE, jitnaqqsu l-infezzjonijiet assoċjati mal-kura tas-saħħa fl-UE; g) jiżviluppaw indikaturi biex jivvalutaw il-progress li sar fl-indirizzar tar-RAM u fl-implimentazzjoni tal-Pjan ta' Azzjoni tal-UE. 2. isaħħu l-koordinazzjoni u l-kooperazzjoni bejn l-Istati Membri, bejn l-Istati Membri u l-Kummissjoni, u bejn is-settur tal-bnedmin, dak tal-ikel, dak veterinarju, dak ambjentali, dak tar-riċerka u setturi rilevanti oħra u jipparteċipaw b'mod attiv fid-diskussjonijiet konġunti tan-Netwerk "Saħħa Waħda" tal-UE kif definit fil-paragrafu 20; 3. fi ħdan in-Netwerk "Saħħa Waħda", jiddiskutu l-iżvilupp, il-progress u l-implimentazzjoni tal-Pjan ta' Azzjoni tal-UE; 4. jistinkaw għal miżuri leġislattivi ambizzjużi li jindirizzaw ir-riskju għas-saħħa pubblika tar-RAM, fl-oqsma fejn hemm il-kompetenza li jsir dan, pereżempju fil-qasam tal-prodotti mediċinali veterinarji u l-għalf medikat; 5. jiżviluppaw linji gwida tal-Unjoni Ewropea dwar l-użu prudenti ta' antimikrobiċi fil-mediċina tal-bniedem biex jiġu appoġġati l-linji gwida u r-rakkomandazzjonijiet nazzjonali; 6. jistabbilixxu sistema volontarja ta' evalwazzjoni bejn il-pari bejn il-pajjiżi li fiha rappreżentanti minn Stat Membru wieħed jew minn diversi Stati Membri jevalwaw il-pjan ta' azzjoni nazzjonali ta' xulxin, jirriflettu fuq l-għażliet tal-politika u jipprovdu rakkomandazzjonijiet biex jappoġġaw lill-Istati Membri biex itejbu l-miżuri li ħadu. Din is-sistema ta' evalwazzjoni bejn il-pari bejn il-pajjiżi hija kumplementari għal għodod ta' valutazzjoni jew attivitajiet ta' verifika eżistenti (pereżempju l-ECDC, id-Direttorat għall-Awditi u l-Analiżi tas-Saħħa u l-Ikel 7. jiżguraw li l-UE jkollha approċċ komuni fid-diskussjonijiet globali dwar ir-RAM, speċjalment dwar l-implimentazzjoni tal-PAG tad-WHO, ir-Riżoluzzjonijiet tal-FAO u l-OIE dwar ir-RAM u dwar l-implimentazzjoni u l-aġġornament tal-istandards intergovernattivi relatati mar-RAM ippubblikati mill-Codex Alimentarius u l-OIE; 8.fil-qafas tan-Netwerk "Saħħa Waħda" tar-RAM jallinjaw l-aġendi strateġiċi tar-riċerka ta' inizjattivi tar-R&Ż tal-UE dwar antibijotiċi, alternattivi u dijanjostika ġodda, jistabbilixxu prijoritajiet ibbażati fuq il-ħtiġijiet tas-soċjetà fil-qasam tas-saħħa pubblika, is-saħħa tal-annimali u l-ambjent, b'kont meħud tal-analiżi tan-nuqqasijiet f'dan il-qasam; 9. jimpenjaw ruħhom attivament f'inizjattivi u proposti biex jiġi implimentat mudell ġdid tan-negozju biex jinġiebu antibijotiċi ġodda fis-suq, inkluż mudelli fejn l-ispejjeż jew id-dħul tal-investiment ma jibqgħux marbuta mal-volumi tal-bejgħ; 10. jinkoraġġixxu lis-sħab rilevanti kollha, inkluż l-awtoritajiet regolatorji nazzjonali biex iniedu riflessjoni, fil-fora adatti eżistenti (pereżempju n-Netwerk Saħħa Waħda), rigward il-qafas regolatorju fir-rigward tal-antibijotiċi biex jiġu stimolati r-riċerka u l-iżvilupp u biex tiġi ffaċilitata l-proċedura ta' awtorizzazzjoni tal-kummerċjalizzazzjoni ta' antimikrobiċi ġodda; 11. jinkoraġġixxu l-użu ta' għażliet alternattivi ta' trattament u ta' prevenzjoni inkluż titqib u l-iżvilupp u l-użu ta' testijiet dijanjostiċi bi prezzijiet aċċessibbli fil-mediċina tal-bniedem u f'dik veterinarja; 12. jappoġġaw, f'kooperazzjoni mill-qrib bejn l-Istati Membri u l-Kummissjoni, il-proposta biex ir-RAM titqiegħed fuq l-aġenda tal-Assemblea Ġenerali tan-Nazzjonijiet Uniti f'Settembru 2016, skont il-mandat tal-PAG tad-WHO u r-Riżoluzzjonijiet tal-FAO dwar ir-RAM, sabiex titqajjem kuxjenza dwar il-kwistjoni fl-ogħla livell politiku, waqt li jiġu involuti l-Kapijiet ta' Stat kollha u l-organizzazzjonijiet kollha rilevanti tan-NU u jkun hemm miri ta' eżiti ambizzjużi. 23. JITLOB LILL-KUMMISSJONI BIEX: 1.tiffaċilita u tappoġġa lill-Istati Membri fl-iżvilupp, il-valutazzjoni u l-implimentazzjoni ta' pjanijiet ta' azzjoni nazzjonali kontra r-RAM, inkluż appoġġ biex jissaħħu s-sistemi ta' monitoraġġ u ta' sorveljanza u tikkunsidra appoġġ finanzjarju fi ħdan l-oqfsa eżistenti; 2. tiffaċilita u tappoġġa l-laqgħat regolari tan-Netwerk "Saħħa Waħda" tal-UE dwar ir-RAM kif definit fil-paragrafu 20; 3. tirrapporta lill-Kunsill mill-anqas darba fis-sena dwar l-attivitajiet tan-Netwerk "Saħħa Waħda" inkluż l-iżviluppi fil-qasam tal-implimentazzjoni tal-Pjan ta' Azzjoni tal-UE kontra r-RAM; 4. tistabbilixxi approċċ armonizzat biex tiġi evitata l-introduzzjoni u t-tixrid tar-reżistenza għall-antimikrobiċi emerġenti fit-trobbija tal-annimali u l-katina alimentari b'impatt potenzjali fuq is-saħħa pubblika (pereżempju reżistenza għal carbapenem); 5. tiżviluppa, bħala kwistjoni ta' prijorità, atti speċifiċi skont ir-Regolament dwar il-mard trasmissibbli tal-annimali ('Liġi dwar is-Saħħa tal-Annimali') , inkluż miżuri ta' prevenzjoni tal-infezzjonijiet, prattiki ta' ġestjoni tajba fit-trobbija tal-annimali u sistemi ta' sorveljanza armonizzati ta' patoġeni tal-annimali rilevanti; 6. tippromwovi u tiddefendi b'mod attiv fi djalogi u ftehimiet multilaterali u bilaterali bejn l-UE u l-kontropartijiet tagħha, l-istandards tal-UE u l-politiki tal-UE dwar ir-RAM, speċjalment: a) l-importanza tal-prevenzjoni tal-infezzjonijiet, l-użu prudenti tal-antimikrobiċi u t-tisħiħ tal-għarfien dwar ir-riskji tar-RAM fil-mediċina tal-bniedem u dik veterinarja; b) il-projbizzjoni fuq l-użu tal-antibijotiċi bħala promoturi tat-tkabbir fit-trobbija tal-bhejjem; c) l-evitar tal-użu preventiv ta' rutina tal-antimikrobiċi fil-prattika veterinarja; d) ir-restrizzjoni fuq l-użu fil-prattika veterinarja ta' antimikrobiċi li mhumiex awtorizzati jew li l-użu tagħhom ġie ristrett fl-UE minħabba l-fatt li huma ta' importanza kritika għall-prevenzjoni u t-trattament ta' infezzjonijiet ta' periklu għall-ħajja tal-bniedem; e) ir-rekwiżiti tal-UE għall-importazzjoni ta' annimali ħajjin u l-prodotti tagħhom; f) il-kunċett tal-prinċipju ta' prekawzjoni 7. il-promozzjoni tal-istudji tal-impatt ekonomiku fis-settur tal-bnedmin kif ukoll tal-annimali biex tiġi vvalutata l-ispiża tar-RAM." [1] ĠU L 34, 5.2.2002, p.13 [2] 5427/06 [COM(2005)684 final] u 8493/10 [COM(2010)141 final] [3] ĠU C 151, 3.7.2009, p.1 [4] COM(2012)0658 u COM(2014)0371 [6] ĠU C 302, 12.12.2009, p. 10 [7] ĠU C 2011, 18.7.2012, p. 2 [8] ĠU C 438, 6.12.2014, p. 7 [18] ĠU L 293, 5.11.2013, p.1-15 [19] ĠU L 268, 18.10.2003, p. 29 [20] ĠU L 303, 14.11.2013, p. 26 [21] ĠU C 299, 11.9.2015, p. 7 ; NB: fir-rapport ikkwotat l-ammont "triljun" ifisser 10 [23] Komunikazzjoni mill-Kummissjoni dwar il-prinċipju ta' prekawzjoni (COM(2000) 1 final tat-2 ta' Frar 2000). [27] Linji gwida tal-Kummissjoni għall-użu prudenti ta' antimikrobiċi fil-mediċina veterinarja (2015/C 299/04) [29] Ara l-paragrafu 18. [30] Id-Direttorat għall-Awditi u l-Analiżi tas-Saħħa u l-Ikel tad-Direttorat Ġenerali tal-Kummissjoni Ewropea għas-Saħħa u s-Sikurezza Alimentari, li qabel kien l-"Uffiċċju Alimentari u Veterinarju". [31] Regolament (UE) Nru 2016/429 tal-Parlament Ewropew u tal-Kunsill tad-9 ta' Marzu 2016 dwar il-mard trasmissibbli tal-annimali u li jemenda u jħassar ċerti atti fil-qasam tas-saħħa tal-annimali ("Liġi dwar is-Saħħa tal-Annimali") (ĠU L 84, 31.3.2016, p. 1). [32] Ara wkoll il-paragrafu 15. Ara l-paġna tal-laqgħa